Συνεκδικασθείσες υποθέσεις C-147/11 και C-148/11

Secretary of State for Work and Pensions

κατά

Lucja Czop και Margita Punakova

[αιτήσεις του Upper Tribunal (Administrative Appeals Chamber) για την έκδοση προδικαστικής αποφάσεως]

«Κανονισμός (ΕΟΚ) 1612/68 — Οδηγία 2004/38/EΚ — Δικαίωμα μόνιμης διαμονής — Παροχή κοινωνικής ασφαλίσεως — Επιμέλεια τέκνου — Περίοδος διαμονής που διανύθηκε πριν από την προσχώρηση στην Ένωση του κράτους προελεύσεως»

Περίληψη — Απόφαση του Δικαστηρίου (τρίτο τμήμα) της 6ης Σεπτεμβρίου 2012

Ελεύθερη κυκλοφορία των προσώπων – Εργαζόμενοι – Δικαίωμα διαμονής των μελών της οικογένειας – Γονέας έχων πράγματι την επιμέλεια τέκνου το οποίο συνεχίζει τις σπουδές του στο κράτος μέλος υποδοχής – Υποχρέωση ενός εκ των δύο γονέων να πληροί την προϋπόθεση του μισθωτού ή του πρώην μισθωτού – Έλλειψη δικαιώματος διαμονής σε περίπτωση μη τηρήσεως της εν λόγω προϋποθέσεως (Κανονισμός 1612/68 του Συμβουλίου, άρθρο 12) Ιθαγένεια της Ένωσης – Δικαίωμα ελεύθερης κυκλοφορίας και ελεύθερης διαμονής στο έδαφος των κρατών μελών – Οδηγία 2004/38 – Δικαίωμα μόνιμης διαμονής των πολιτών της Ένωσης – Απόκτηση δικαιώματος διαμονής μετά την παρέλευση περιόδου διαμονής πέντε συναπτών ετών στο κράτος υποδοχής – Έννοια – Διαστήματα που διανύθηκαν νομίμως από πολίτη τρίτου κράτους πριν την προσχώρηση αυτού στην Ευρωπαϊκή Ένωση – Εμπίπτει – Προϋποθέσεις (Οδηγία 2004/38 του Ευρωπαϊκού Κοινοβουλίου και του Συμβουλίου, άρθρα 7 § 1 και 16 § 1)

Το άρθρο 12 του κανονισμού 1612/68 περί της ελεύθερης κυκλοφορίας των εργαζομένων στο εσωτερικό της Κοινότητας, έχει την έννοια ότι παρέχει σε πρόσωπο που έχει πράγματι την επιμέλεια τέκνου μισθωτού ή πρώην διακινούμενου εργαζομένου, το οποίο τέκνο θα συνεχίσει τις σπουδές του στο κράτος μέλος υποδοχής, δικαίωμα διαμονής στην επικράτεια του εν λόγω κράτους, ενώ το εν λόγω άρθρο δεν έχει την έννοια ότι παρέχει τέτοιου είδους δικαίωμα σε πρόσωπο που έχει πράγματι την επιμέλεια τέκνου μη μισθωτού εργαζομένου. (βλ. σκέψη 40 και διατακτ.) Το άρθρο 16, παράγραφος 1, της οδηγίας 2004/38, σχετικά με το δικαίωμα των πολιτών της Ένωσης και των μελών των οικογενειών τους να κυκλοφορούν και να διαμένουν ελεύθερα στην επικράτεια των κρατών μελών, έχει την έννοια ότι πολίτης της Ένωσης, υπήκοος κράτους μέλους το οποίο προσχώρησε πρόσφατα στην Ευρωπαϊκή Ένωση, μπορεί να επικαλεστεί, δυνάμει της εν λόγω διατάξεως, δικαίωμα μόνιμης διαμονής, εφόσον έχει διαμείνει πλέον των πέντε συναπτών ετών στο κράτος μέλος υποδοχής, εκ των οποίων ορισμένα διαστήματα διανύθηκαν πριν την προσχώρηση του πρώτου κράτους στην Ευρωπαϊκή Ένωση, εφόσον η διαμονή πραγματοποιήθηκε σύμφωνα με τις προϋποθέσεις του άρθρου 7, παράγραφος 1, της οδηγίας 2004/38. (βλ. σκέψη 40 και διατακτ.)

Συνεκδικασθείσες υποθέσεις C-147/11 και C-148/11

Secretary of State for Work and Pensions

κατά

Lucja Czop και Margita Punakova

[αιτήσεις του Upper Tribunal (Administrative Appeals Chamber) για την έκδοση προδικαστικής αποφάσεως]

«Κανονισμός (ΕΟΚ) 1612/68 — Οδηγία 2004/38/EΚ — Δικαίωμα μόνιμης διαμονής — Παροχή κοινωνικής ασφαλίσεως — Επιμέλεια τέκνου — Περίοδος διαμονής που διανύθηκε πριν από την προσχώρηση στην Ένωση του κράτους προελεύσεως»

Περίληψη — Απόφαση του Δικαστηρίου (τρίτο τμήμα) της 6ης Σεπτεμβρίου 2012

Ελεύθερη κυκλοφορία των προσώπων — Εργαζόμενοι — Δικαίωμα διαμονής των μελών της οικογένειας — Γονέας έχων πράγματι την επιμέλεια τέκνου το οποίο συνεχίζει τις σπουδές του στο κράτος μέλος υποδοχής — Υποχρέωση ενός εκ των δύο γονέων να πληροί την προϋπόθεση του μισθωτού ή του πρώην μισθωτού — Έλλειψη δικαιώματος διαμονής σε περίπτωση μη τηρήσεως της εν λόγω προϋποθέσεως (Κανονισμός 1612/68 του Συμβουλίου, άρθρο 12) Ιθαγένεια της Ένωσης — Δικαίωμα ελεύθερης κυκλοφορίας και ελεύθερης διαμονής στο έδαφος των κρατών μελών — Οδηγία 2004/38 — Δικαίωμα μόνιμης διαμονής των πολιτών της Ένωσης — Απόκτηση δικαιώματος διαμονής μετά την παρέλευση περιόδου διαμονής πέντε συναπτών ετών στο κράτος υποδοχής — Έννοια — Διαστήματα που διανύθηκαν νομίμως από πολίτη τρίτου κράτους πριν την προσχώρηση αυτού στην Ευρωπαϊκή Ένωση — Εμπίπτει — Προϋποθέσεις (Οδηγία 2004/38 του Ευρωπαϊκού Κοινοβουλίου και του Συμβουλίου, άρθρα 7 § 1 και 16 § 1)